## ФОНЕТИКА

#### Вања: Фонетика је вероватно најлакши и најинтересантнији део граматике. Најлакши је зато што вам није потребно неко предзнање, а најинтересантији зато што задаци подсећају на игру словима.Најпре научи основне појмове из фонетике, а затим приступи решавању задатака. Када урадите ове задатке, можете једни другима задавати нове, рађене по узору на ове, које сам вам ја спремила.

**Фонетика** је наука о гласовима.

**Глас** је најмања језичка јединица.

У српском језику има **30 гласова**. Сваком гласу одговара један знак (слово).

Глас нема самостални значење(изузев у предлозима, нпр. К њему, С Аном, У школу...и у везницима, нпр. И, А).

Сви гласови у српском језику деле се на: **самогласнике и сугласнике**.

|  |  |
| --- | --- |
| ***САМОГЛАСНИЦИ*** | ***СУГЛАСНИЦИ*** |
| - носиоци слога-при њиховом изговору ваздушна струја слободно пролази, не наилазећи на препреке-самогласници су тонови, могу се певати-сви су звучни (гласне жице приликом изговора трепере) -понекад глас ***р*** може бити носилац слога и тада се назива *слоготворно р* (тр-ча-ти, р-ва-ти се). -исту функцију, али у мањем броју случајева и то искључиво у лексици страног порекла, могу имати и друга два надзубна гласа — *слоготворни* ***л*** (Вл-та-ва, би-ци-кл) и ***н*** (Њу-тн, и-бн, и-дн).[[3]](http://sr.wikipedia.org/sr/%D0%93%D0%BB%D0%B0%D1%81#note-FOOTNOTE.D0.9A.D0.B5.D1.86.D0.BC.D0.B0.D0.BD2013111-3) | - сугласници су шумови, не могу се певати- приликом иѕговора ваздушна струја наилази на препреке-деле на праве (консонанте) и неутралне (сонанте)-даље се деле и према звучности, месту и начину творбеОбично се деле и према мекоћи. Наиме, сви гласови првобитног српског који се развио из прасловенског били су меки. Већина их је отврдла, сем појединих који су остали меки. Њих одликује артикулација при којој је језик приљубљенији уз непце него при изговору других предњонепчаних гласова. То је следећи скуп сугласника: **Ј, Љ, Њ, Ђ, Ћ**-**сонанти** су: **В, Л, Р, Љ, Ј, М, Н, Њ**(**В**олим **Л**епе **Р**ане **Љ**убичице **Ј**ер **М**иришу **Н**а **Њ**у) |

Подела сугласника **по звучности**

У зависности од тога да ли гласне жице приликом изговора трепере или не, сви гласови српског језика деле се на звучне и безвучне.

**Звучни гласови** су:

1. самогласници
2. сонанти
3. звучни консонанти

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ЗВУЧНИ** | **Б** | **Г** | **Д** | **Ђ** | **Ж** | **З** | **Џ** | **-** | **-** | **-** |
| **БЕЗВУЧНИ** | **П** | **К** | **Т** | **Ћ** | **Ш** | **С** | **Ч** | **Ф** | **Х** | **Ц** |

Подела сугласника према **месту творбе**

Према **месту творбе** сугласници се деле на:

|  |  |
| --- | --- |
| **ПРЕДЊОНЕПЧАНИ** | **Ј, Љ, Њ, Ђ, Ћ, Џ, Ч, Ж, Ш**(**Ј**а **Љ**уљашку **Њ**ишем **Ђ**ак **Ћ**ути **Џ**ин **Ч**исти **Ж**ирафи **Ш**аре) |
| **ЗАДЊОНЕПЧАНИ** | **К, Г, Х** ( **К**ако **Г**од **Х**оћеш) |
| **УСНЕНИ** | **Б, П, В, Ф, М**( **Б**еба **П**ије **М**леко **В**оли **Ф**лашицу)двоуснени: **б, п, м**уснено-зубни: **в,ф** |
| **ЗУБНИ** | **Д, Т, З, С. Ц**(**Д**ечко **Т**ражи **З**а **С**ебе **Ц**урицу) |
| **НАДЗУБНИ** | **Л, Р, Н**(**Р**ода **Л**ети **Н**ебом) |

Подела сугласника према **начину изговора**

Према **начину изговора** сугласници се деле на:

1. праскави: **П, Б, Т, Д, К, Г**

2. сливени (африкати): **Ц, Ч, Џ, Ћ, Ђ**

3. струјни : **С, З, Ш, Ж, Ф, Х**

 4. носни: **М, Н, Њ**

Африкати (сливени гласови) су: **Ц ( ТС),** **Ћ ( ТЈ) Ћ (ТЈ) , Ч (ТШ), Ђ ( Џј) , Џ ( ДЖ)**

#### Вања: Ово су помоћне реченице које сам пронашла на Википедији.

* самогласници: **Е**во **И**де **А**утомобил **О**вом **У**лицом.
* звучни: **Б**огатим **Г**озбама **Д**омамљиваху **Ђ**аци **Џ**инове **Ж**ељне **З**абаве.
* сонанти: **В**етар **Њ**ише **Н**ежне **М**еке **Љ**упке **Л**атице **Ј**апанске **Р**уже.
* безвучни: **Ф**абрика **Ћ**е **К**ратким **Ц**евима **С**набдети **Ч**итаву **Х**алу **Т**ворнице **Ш**пер **П**лоча.
* задњонепчани: **К**рагујевац — **Г**рад **Х**ероја.
* предњонепчани: **Ч**ика **Ђ**орђе **Ж**ваће **Ш**љиве, **Њ**егова **Ћ**ерка **Љ**иља **Ј**еде **Џ**ем.
* надзубни: **Р**ода **Л**ети **Н**ебом.
* зубни: **З**аставе **Д**руга **Т**ита **С**у **Ц**рвене.
* уснени: **Б**ака **П**реде **В**уну **Ф**ићиној **М**ами
* праскави: **Б**есни **К**онсонанти **П**раскају, **Т**раже **Д**убоке **Г**ласове.
* сливени: **Ц**арева **Ћ**ерка **Ђ**акона **Ч**асти **Џ**емом.
* струјни: **З**ечеви **С**купљају **Ж**ирове, **Ш**ишарке, **Ф**лауте, **Х**леб.
* носни: **Н**аш **М**агарац **Њ**аче

### ВЕЖБАЊЕ

 Вања: Пред тобом се налази десет задатака у вези са гласовима. Када их решиш (али тек тада, никако пре), провери у решењима колико си био успешан (успешна) у томе. Надам се да ће ти задаци бити интересантни и да ћеш их са лакоћом решити.

* 1. У следећој пословици подвуци **све звучне гласове**:

Човек жели од сваког да је бољи, а од сина да је гори.

* 1. У следећој пословици подвуци **звучне сугласнике**:

 Ако зло неће од тебе, а ти бежи од њега.'

* 1. Из пословице *Ко старо не крпи, ни ново не носи* издвој:

а) **сонанте**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

б) **зубне сугласнике**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. Из пословице *Поштена је човека лако преварити* издвој :

а**) предњонепчане**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

б) **сонанте**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Из пословице *Много времена треба да од детета постане човек* издвој:

а) **уснене**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

б) **надзубне**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. У следећем низу речи подвуци оне које **почињу безвучним сугласником**:

 манастир, повратак, клавир, гуска, товар, Црвенка, варљиво, хлеб, живот

7. Подвуци само оно **Р** које **је слоготворно**:

црви, права, магарац, крст, чврсто, преговарати, престолонаследник, прваци,

манастирски, рђаво, рало, препустити, смрзнути се

8. **Предњонепчане** сугласнике подели на **звучне** и **безвучне**.

а) **звучни**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

б) **безвучни**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9. **Подели** речи на **слогове** као што је започето:

по-ља-на, трамвај, добити, авлија, јадник,рзати, монокл, светлост, војвођански

10. У једној речи из претходног питања јавља се **слоготворно Л**. То је реч: \_\_\_\_\_ .

 РЕШЕЊА

1. Човек жели од сваког да је бољи, а од сина да је гори.
2. Ако зло неће од тебе, а ти бежи од њега.
3. *Ко старо не крпи, ни ново не носи*

 а) сонанте: р, н

 б) зубне сугласнике: с, т

 **4.** *Поштена је човека лако преварити*

 а) предњонепчани: ш, ј, ч

 б) сонанти: н, в, р, ј, л

 **5**. *Много времена треба да од детета постане човек*

 а) уснени: м, в, п

 б) надзубни: р, н

 **6.** манастир, повратак, клавир, гуска, товар, Црвенка, варљиво, хлеб, живот

 **7**. црви, права, магарац, крст, чврсто, преговарати, престолонаследник, прваци,

 манастирски, рђаво, рало, препустити, смрзнути се

 **8.** а) звучни: ј,љ,њ,ђ,џ,ж,

 б) безвучни: ћ,ч,ш

 **9**. по-ља-на, трам-вај, до-би-ти, ав-ли-ја, јад-ник,р-за-ти, мо-но-кл, све-тлост, вој-во-ђан-ски

**10**. монокл

## Додатни задатак

* 1. Научи да изговараш следеће народне брзалице:
	2. Була буре ваља, Туре буре гура, брже була буре ваља, но што Туре буре каља.
	3. Јаворов јарам, јаворова ралица, старо рало Лазарево, сву је њиву заорало.
	4. Ко покопа попу боб? Поп покопа попу боб.
	5. Петар плете Петру плот покрај пута по пет прута. (изговори три пута)
	6. Расквасише ли ти се опанци?
	7. Четири чавчића на чунчићу чучећи цијучу.
	8. Клупченцетом ћу те, клупченцетом ћеш ме.
	9. На вр' брда врба мрда,испод брда врба мрда.
	10. Свака сврака скака на два крака.

Ако овај задатак будете радили у пару или у групи, једно је сигурно. Слатко ћете се насмејати.

## *Вања:*

## *Ако сада читате ове редове, то значи да сте управо завршили кратак курс из гласова, те да сте стекли основна знања која су вам потребна. Време је да кренете даље.*